Rada rodičov pri Základnej umeleckej škole Levice

Zápisnica z plenárneho zasadnutia Rady rodičov

dňa 1.10.2019

Prítomní: podľa prezenčnej listiny

Program:

1. Privítanie prítomných a oboznámenie s programom
2. Oboznámenie s predsedníctvom, voľba nového člena predsedníctva
3. Oboznámenie členov s vyučovacím procesom, novinkami, zmenou názvu školy
4. Oboznámenie členov s výškou a čerpaním rodičovských príspevkov za školský rok 2018/2019
5. Schválenie výšky rodičovského príspevku na školský rok 2019/2020
6. Rôzne
7. Záver

Opis programu:

K bodu 1: Predsedníčka Rady rodičov privítala prítomných a oboznámila ich s programom. Členovia program jednohlasne schválili.

K bodu2: Predsedníčka Rady rodičov oboznámila členov občianskeho združenia s členmi predsedníctva: Ing. Marcela Grobařová – predseda združenia a štatutárny zástupca, Ing.Katarína Boledovičová, Mgr. Katarína Krchová, MUDr. Marek Földesi, Eva Bugriová – zapisovateľka. Revízna komisia: Mgr. Eva Kováčová, Andrea Čimborová, Ing. Pavol Pľuta. Vyzvala prítomných rodičov k návrhu a voľbe nového člena predsedníctva – zapisovateľky. Eva Bugriová sa vzdala členstva v predsedníctve, nakoľko jej dcéra ukončila štúdium na Základnej umeleckej škole. Novozvolenou zapisovateľkou sa stala Katarína Kúkelová. Následne členovia odsúhlasili nové predsedníctvo.

K bodu3: Slovo dostala slovo riaditeľka Základnej umeleckej školy Levice – Mgr.art. Klára Viteková, ktorá oboznámila rodičov s vyučovacím procesom, novinkách a zmenou názvu školy na Základná umelecká škola Pála Kadosu.

K bodu4: Tiež ich oboznámila s čerpaním a výškou príspevkov Rady rodičov za školský rok 2018/2019. Poďakovala rodičom za spoluprácu a predstavila víziu ďalšieho napredovania a plánov školy, apelovala na dôležitosť spolupráce rodičov, učiteľov a vedením školy.

K bodu 5: Výška rodičovského príspevku zostala rovnaká ako minulý školský rok 20 € pre 1 dieťa z rodiny, 25€ pre viac detí z rodiny. Rodičia výšku príspevku schválili.

K bodu 6: Riaditeľka školy a predsedníčka Rady rodičov vyzvali rodičov na diskusiu a odpovedali na ich otázky.

Občianske združenie prijalo uznesenia:

Uznesenie č. 1: Nové predesedníctvo bude v zložení:

Ing. Marcela Grobařová – predseda združenia a štatutárny zástupca, Ing.Katarína Boledovičová, Mgr. Katarína Krchová, MUDr. Marek Földesi, Katarína Kúkelová – zapisovateľka. Revízna komisia: Mgr. Eva Kováčová, Andrea Čimborová, Ing. Pavol Pľuta.

Uznesenie č.2: Výška rodičovského príspevku na šk. rok 2019/2020 bude 20€ pre jedného žiaka z rodiny, 25 pre dvoch a viac žiakov z rodiny.

Členovia uznesenia schválili.

K bodu 7: Riaditeľka školy Mgr. art. Klára Viteková a predsedníčka Rady rodičov Ing. Marcela Grobařová poďakovali rodičom za prítomnosť a zasadnutie ukončili.

V Leviciach dňa 1.10.2019 Zapísala: Katarína Kúkelová

Zápisnicu overila: Eva Pankuličová